COVID- 19 valdyme: išbandyta nauja patalpų dezinfekavimo technika, organizuota paskaita darbuotojams streso valdymo tema. Toliau atliekama 3 a. pastato, esančio S. Konarskio g. 49, analizė, vykdomi avarinės būklės patalpų remontai. Finansų valdyme: analizuojamos LRT galimybės pasinaudoti LRV DNR planu, pradėtas finansinis auditas už 2020 metus, vykdoma planinė metinė inventorizacija. Viešuosiuose pirkimuose: skaitmenizuotas Pirkimų planas - pirkimus inicijuojantys padaliniai planuojamus pirkimus pildo IT sistemoje. Atnaujintas Rizikų identifikatorius, skatinamas išorės tiekėjų pasirašymas e - parašu.

Tarybos narė Irena Vaišvilaitė atkreipė dėmesį į šiuo metu visuomenėje ypač aktualias socialines problemas ir pasiūlė Nacionaliniam transliuotojui daugiau gilintis į Lietuvoje išaugusio skurdo temą. Generalinė direktorė sutiko, kad šiuo metu tai labai svarbi tema. Taip pat daugiau dėmesio LRT medijose imta skirti ir psichologinėms problemoms.

- G. Oganauskas informavo, jog nuo rytojaus startuoja LRT iniciatyva 'Stiprūs kartu', skirta padėti pagyvenusiems ir vienišiems žmonėms.

Tarybos narys Vytautas Plečkaitis, reaguodamas į prasidėjusią kompaniją, skirtą rusakalbei auditorijai, pasiteiravo administracijos ar neplanuoja LRT plėsti transliacijas ir lenkų kalba, kurios bendruomenė yra netgi gausesnė. Generalinė direktorė atsakė, jog pradėti žingsniai lenkiškam turiniui gerinti ir televizijoje ir radijuje: radijo turinys lenkų kalba orientuojamas ne tik į kultūrą, kaip ir anksčiau, bet ir į aktualijas.

- 1. LRT tarybos nario sutarties projekto tvirtinimas. 1. LRT tarybos nario sutarties projekto tvirtinimas. SVARSTYTA

Posėdžio pirmininkas Liudvikas Gadeikis pasiūlė, prieš pereinant prie diskusijų ir LRT tarybos nario sutarties projekto tvirtinimo, grįžti ir pratęsti 2020 -11- 17 Tarybos posėdyje nebaigtą svarstyti klausimą 'Dėl darbo užmokesčio sistemos, įsigaliojus naujai LRT įstatymo redakcijai' ir pateikė tvirtinimui nutarimą dėl Tarybos narių ir nepriklausomų Komitetų narių darbo apmokėjimo.

## NUTARTA:

- 1. Atsižvelgiant į Lietuvos Respublikos Seimo 2020 m. gegužės 7 d. priimtą Lietuvos

nacionalinio radijo ir televizijos įstatymo Nr. I - 1571 pakeitimo įstatymą Nr. XIII -2929, kuriame nustatyta, kad LRT Taryba vykdo ne tik priežiūros, bet ir valdymo organo funkcijas, taip pat įtvirtinta, kad LRT Taryba steigia nuolatinius ir (ar) laikinus Tarybos komitetus ir darbo grupes, kas lemia didesnes LRT tarybos narių darbo apimtis ir atsakomybes, nuo 2021 m. sausio 1 d. nustatyti, įtrauktiną į Tarybos narių sutartį, tokį Tarybos narių ir nepriklausomų Komitetų narių apmokėjimą:

- - Už darbą Taryboje Tarybos nariui kas mėnesį mokamas 1,5 MMAatlyginimas.
- - Už darbą Taryboje Tarybos pirmininkui kas mėnesį mokamas 3 MMAatlyginimas.
- - Už darbą Taryboje Tarybos pirmininko pavaduotojui kas mėnesį mokamas 2 MMA atlyginimas.
- - Už darbą Komitete Tarybos nariui kas mėnesį mokamas 0,5 MMAatlyginimas.
- - Už darbą Komitete Komiteto pirmininkui kas mėnesį mokamas 1 MMAatlyginimas.
- - Už darbą Komitete nepriklausomam Komiteto nariui kas mėnesį mokamas 1,5 MMA atlyginimas.
- 2. Pripažinti netekusiu galios LRT Tarybos nutarimą (patvirtinta 2014 -04-15 Tarybos

posėdžio nutarimu; pakeistas 2017 -10- 24 Tarybos posėdžio nutarimu 3 p.) dėl Lietuvos nacionalinio radijo ir televizijos (LRT) Tarybos narių darbo apmokėjimo tvarkos aprašo.

Balsavimo rezultatai: Už - 11 Tarybos narių. Prieš - 1 Tarybos narys. Susilaikė - nėra. Balsavime dalyvavo 12 Tarybos narių.